stanford-oval/wikipedia huggingface dataset:
Denmanin jäätikkö

Kuva jäätiköstä.
Kallioperän muoto Denmanin jäätikön alla.
Denmanin jäätikkö on Itä-Etelämantereella sijaitseva, 20 kilometriä leveä jäätikkö. Denmanin jäätikön pinta-ala on 24 000 neliökilometriä. Shackletonin jäähylly sijaitsee alueella.
Vuonna 2019 havaittiin, että Denmanin jäätiköllä sijaitsee 3,5 kilometriä merenpinnan alapuolelle ulottuva eli syvin maalla sijaitseva kanjoni. Kanjoni on täynnä hitaasti virtaavaa jäätä, joka estää kanjonia ja merivettä kohtaamasta. Sen pohjamuodot kuitenkin herkistävät jäätikköä sulamiselle ja romahtamiselle: jäätikkö on vetäytynyt vuosien 1996–2018 aikana viisi kilometriä, ja sen länsipuolella oleva kallistus saattaa tehdä vetäytymisen nopeammaksi. Vetäytymisen myötä kanjoniin tulvisi lämmintä merivettä, joka sulattaisi jäätikköä. Jäätikön itäpuolella vetäytymistä estää sen alla sijaitseva kivinen harjanne. Denmanin jäätikön sulamisvedet nostaisivat maapallon merenpintaa 1,5 metriä.
Djalwana Laurent Lompo

Djalwana Laurent Lompo (s. 1. tammikuuta 1967 Koulbou) on nigeriläinen roomalaiskatolinen piispa. Hänet vihittiin 21. syyskuuta 1997 papiksi Niameyn hiippakuntaan (vuodesta 2007 arkkihiippakunta). Hänet nimitettiin Niameyn vihkipiispaksi sekä Buffadan titulaaripiispaksi 26. tammikuuta 2013, ja piispaksi vihkiminen seurasi 9. kesäkuuta. Pääkonsekraattorina toimi Michel Christian Cartatéguy, jota avustivat Séraphin François Rouamba ja Ambroise Ouédraogo.
David Tockar

| David Tockar> Henkilötiedot |
| --- | --- |
Syntynyt: 1992
Kansalaisuus:   Australia
Kyokushin-ottelija
Aktiivisena:  2010–
Pituus:  181 cm
Paino:  80–83 kg
Painoluokka:  Keskisarja
Seura(t):  Karate North Bondi
Vyöarvo:  1. dan
| Mitalit> Maa:   Australia.Miesten kyokushin karate.Yhdysvaltain mestaruuskilpailut  | Mitalit> Maa:   Australia.Miesten kyokushin karate.Yhdysvaltain mestaruuskilpailut  | Mitalit> Maa:   Australia.Miesten kyokushin karate.Yhdysvaltain mestaruuskilpailut  | Maa:   Australia> Miesten kyokushin karate. |
| --- | --- | --- | --- |
|  Hopeaa | Los Angeles 2014 | -80 kg |  |
| Australian Nationals  | Australian Nationals  | Australian Nationals  |  |
|  Kultaa | 2013 |  |  |
|  Kultaa | 2016 |  |  |
|  Kultaa | 2018 | -80 kg |  |
David Tockar (s. 1992) on australialainen karateka. Hän saavutti hopeaa Yhdysvaltain mestaruuskisoissa 2014 ja on kolminkertainen Australian mestari.
Kilpaura

Tockar aloitti karaten harrastamisen 4-vuotiaana ja saavutti mustan vyön 21-vuotiaana.
2013 Tockar voitti ensimmäisen Australian mestaruunsa.
2014 Tockar saavutti tammikuussa hopeaa Yhdysvaltain mestaruuskisojen keskisarjassa hävittyään loppuottelussa maamiehelleen Reece Henderson. Sittemmin hän otteli myös Japanin mestaruuskisoissa sijoittuen 16 parhaanjoukkoon.
2015 hän oli mukana World Openissa.
2016 Tockar saavutti uransa toisen Australian mestaruuden.
2018 syyskuussa Tockar voitti Australian keskisarjan mestaruuden.
Marraskuussa 2023 Tockar oli mukana MM-kilpailuissa, jossa hän hävisi avauskierroksella hallitsevalla Japanin mestarille Kaito Nishimuralle.
Djalma Santos

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Djalma Pereira Dias dos Santos
Syntymäaika: 27. helmikuuta 1929
Syntymäpaikka: São Paulo, Brasilia
Kuolinaika: 23. heinäkuuta 2013 (84 vuotta)
Kuolinpaikka: Uberaba, Minas Gerais, Brasilia
Pelipaikka: puolustaja
Pituus: 173 senttimetriä
Seurat
| Vuodet | Seura | O | (M) |
| 1948-1959 | Portuguesa | 434 | (11) |
| 1959–1968 | Palmeiras | 498 | (10) |
| 1969-1970 | Atlético Paranaense | 32 | (2) |
Maajoukkue
| 1952–1968 | Brasilia |  | () |
 Seurajoukkueuran tilastot kattavat vain kansalliset sarjat.
Djalma Pereira Dias dos Santos, joka tunnettiin paremmin pelaajanimellään Djalma Santos [diˈʒawmɐ ˈsɐ̃tus], (27. helmikuuta 1929, São Paulo – 23. heinäkuuta 2013  Uberaba, Minas Gerais) oli brasilialainen jalkapalloilija, joka pelasi Brasilian jalkapallomaajoukkueessa puolustajana ja jota pidetään yhtenä maansa kaikkien aikojen parhaimmista puolustajista. Hän pelasi neljissä jalkapallon maailmanmestaruuskilpailuissa: vuosina 1954, 1958, 1962 ja 1966. Vuoden 1962 kisojen finaalissa Djalma pohjusti Brasilian joukkueen voittomaalin, jonka laukaisi maaliin Vavá. Dos Santosin kotimaassa hänen etunimestään käytettiin toisinaan kirjoitusasua Dejalma.
Days of Darkness

| Days of Darkness Testament |
| --- | --- | --- |

Kokoelmalevyn tiedot
 Julkaistu: 24. kesäkuuta 2004
 Formaatti: 2CD
 Tyylilaji: thrash metal
 Kesto: 49.13 (CD1) 48.49 (CD2)
 Levy-yhtiö: Spitfire
Testamentin muut julkaisut
| First Strike Still Deadly 2001 | Days of Darkness 2004 | Live in London 2005 |
Days of Darkness on thrash metal -yhtye Testamentin kokoelma-albumi, joka julkaistiin vuonna 2004 levymerkillä Spitfire Records.
Kappaleet

| --- | --- |
 CD1 Hatred's Rise – 03.15  John Doe – 03.11  Riding the Snake – 04.13  Down for Life – 03.23  Demonic Refusal – 05.22  The Burning Times – 05.15  Ten Thousand Thrones – 04.37  D.N.R. – 03.32  3 Days in Darkness – 04.42  Together as One – 04.18  Legions of the Dead – 02.37  Fall of Sipledome – 04.48 :  CD2 First Strike Is Deadly – 04.00  Into the Pit – 02.54  Trial by Fire – 04.33  Disciples of the Watch – 04.34  The Preacher – 03.56  Burnt Offerings – 05.28  Over the Wall – 04.18  The New Order – 04.43  The Haunting – 04.37  Alone in the Dark – 04.40  Reign of Terror – 05.06
Aiheesta muualla

Days of Darkness Discogsissa. (englanniksi)
Albumi Days of Darkness Encyclopaedia Metallum -sivustolla (englanniksi)
Djalma Campos

| 0 | 1 | 2 |
| --- | --- | --- |

Henkilötiedot
Koko nimi: Djalma Braume Manuel Abel Campos
Syntymäaika: 30. toukokuuta 1987 (ikä 37)
Syntymäpaikka: Luanda, Angola
Pelipaikka: Hyökkääjä
Pituus: 175 cm
Seura
Seura:  Porto
Pelinumero: 20
Junioriseurat
2003–2004 2004–2006:  Loures  Alverca
Seurat
| Vuodet | Seura | O (M) |
| 2006–2007 2007–2011 2011– |  Marítimo B  Marítimo  Porto | 21 (4)  96 (19) 0 (0) |
Maajoukkue
| 2008– |  Angola | 41 (6) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 29. heinäkuuta 2018.
Djalma Braume Manuel Abel Campos (s. 30. toukokuuta 1987 Luanda) on angolalainen jalkapalloilija, pelipaikaltaan hyökkääjä. Hän on seuratasolla edustanut muun muassa portugalilaisia Marítimoa ja Portoa. Hän on pelannut Angoan maajoukkueessa 41 ottelua ja tehnyt niissä kuusi maalia kevääseen 2018 mennessä.
Ed Bickert

Ed Bickert ja Fraser MacPherson.
Edward Isaac Bickert CM, (29. marraskuuta 1932 – 28. helmikuuta 2019) oli kanadalainen jazz-kitaristi. Hän syntyi viisilapisen perheen nuorimpana Manitobassa; perhe muutti pian Vernoniin Brittiläiseen Kolumbiaan. Perhe työskenteli omalla hedelmätarhallaan, mutta äiti oli myös pianisti ja isä viulisti. Ed oppi soittamaan kitaran perussoinnut veljensä opettamana. 1940-luvulla hän alkoi soittaa lavatansseissa vanhempiensa kanssa. Hän alkoi soittaa jazz-ryhmissä Torontossa opiskeluvuosiensa aikana ja jälkeen.
1960-luvulla Bickert oli studiomuusikkona, ja soitti mm. Moe Koffmanin ja Phil Nimmonsin levyillä. Hänestä tuli  Rob McConnell's Boss Brassin jäsen.
Bickert tunnetaan Fender Telecasterin ominaisuuksien erinomaisena hyödyntäjänä.
Rosemarie Clooney levytti Bickertin kanssa 1980- ja 1990-luvuilla. Hän teki levyjä myös oman yhtyeensä kera.
Dennis Danell

Dennis Eric Danell (24. kesäkuuta 1961 – 29. helmikuuta 2000) oli Social Distortion -yhtyeen kitaristi.
Hän kuoli aivoaneurysmaan vuonna 2000.
Dimex

| Dimex |
| --- | --- |
Yritysmuoto:  Osakeyhtiö
Perustettu:  1982
Perustaja:  Timo Krogerus
Puheenjohtaja:  Tuire Krogerus
Kotipaikka:  Leppävirta, Suomi
Toimiala:  Työasut, suoja-asut, edustusasut
Tuotteet:  Työvaatteet
Liikevaihto:  16 mij. euroa (2018)
Henkilöstö:  24
Kotisivu:  www.dimex.fi
Infobox OKVirheellinen NIMI-arvo: 
Dimex Oy on vuonna 1982 perustettu suomalainen perheyritys, joka suunnittelee, valmistuttaa ja myy työvaatteita rakennus-, logistiikka, teollisuus-, kiinteistöhuolto- ja maanrakennusaloille. Yrityksen kotipaikka sijaitsee Leppävirran kunnassa Pohjois-Savossa.  Dimex aloitti Leppävirran Kuljettajapukineen tuotemerkkinä 1995 ja vaihtui yrityksen nimeksi 1999.
Historia

1982: Timo Krogerus ja Mikko Grön perustivat Leppävirran Kuljettajapukineen.
1982–1997: Timo Krogerus toimitusjohtaja.
1995–2017: Jukka Krogerus toimitusjohtaja.
2018-2023: Riitta Krogerus toimitusjohtaja.
2023: Kyösti Karhunen toimitusjohtaja.
Tapahtumia

1992 Leppävirran kunnan yrittäjäpalkinto.
1995 Kuljettajapukine sertifioi Suomen ensimmäinen näkyvä turvatakki Suomen Työterveyslaitokselle.
1996 Pohjois-Savon maakunnallisen yrittäjäpalkinto.
2019 Vuoden yritys -palkinto
Aiheesta muualla

Yrityksen verkkosivusto
Ed Bishop

| Ed Bishop> Henkilötiedot |
| --- | --- |
Koko nimi:  George Victor Bishop
Syntynyt: 11. kesäkuuta 1932 New York, New York, Yhdysvallat
Kuollut: 8. kesäkuuta 2005 (72 vuotta) Kingston upon Thames, Lontoo, Iso-Britannia
Ammatti:  näyttelijä
Aiheesta muualla
IMDb 
George Victor ”Ed” Bishop (11. kesäkuuta 1932 New York, New York, Yhdysvallat – 8. kesäkuuta 2005 Kingston upon Thames, Lontoo, Iso-Britannia) oli yhdysvaltalaissyntyinen näyttelijä, joka esiintyi urallaan pääasiassa Englannissa. Parhaiten hänet muistetaan komentaja Ed Strakerin roolista televisiosarjassa UFO (1970–1971). Hän esiintyi myös muun muassa James Bond -elokuvassa Elät vain kahdesti ja Stanley Kubrickin elokuvassa 2001: Avaruusseikkailu.
Radiossa Bishop esiintyi muun muassa Philip Marlowen roolissa kuudessa BBC:n kuunnelmasarjassa.
Dennis Diekmeier

| 0 | 1 | 2 | 3 |
| --- | --- | --- | --- |
 Dennis Diekmeier elokuussa 2014.
Henkilötiedot
Syntymäaika: 20. lokakuuta 1989 (ikä 34)
Syntymäpaikka: Thedinghausen, Ala-Saksi, Saksa
Pelipaikka: puolustaja
Pituus: 188 cm
Seura
Seura: Hamburger SV
Pelinumero: 2
Junioriseurat
2006–2008: Werder Bremen
Seurat
| Vuodet | Seura | O | (M) |
| 2008–2009 | Werder Bremen II | 15 | (0) |
| 2009–2010 | 1. FC Nürnberg | 47 | (0) |
| 2010– | Hamburger SV | 98 | (0) |
Maajoukkue
| 2007 | Saksa U18 | 4 | (1) |
| 2007–2008 | Saksa U19 | 19 | (4) |
| 2008–2010 | Saksa U20 | 3 | (0) |
| 2010 | Saksa U21 | 1 | (0) |
 Seurajoukkueuran tilastot kattavat vain kansalliset sarjat, päivitetty 16. tammikuuta 2015.  Maajoukkueuran tilastot päivitetty 16. tammikuuta 2015.
Dennis Diekmeier (s. 20. lokakuuta 1989 Thedinghausen, Ala-Saksi, Saksa) on saksalainen jalkapalloilija, joka edustaa Saksan Bundesliigassa pelaavaa Hamburger SV:tä. Hän aloitti uransa Werder Bremenissä, josta hän siirtyi tammikuussa 2009 1. FC Nürnbergiin. Tuolla kaudella Nürnberg nousi 1. Bundesliigaan. Hamburger SV:ssä hän on pelannut vuodesta 2010.
Diekmeier pelasi Saksan alle 19-vuotiaiden maajoukkueessa, joka voitti vuonna 2008 Euroopan-mestaruuden.
Dejen Gebremeskel

| Mitalit | Mitalit | Mitalit |  |
| --- | --- | --- | --- |
|  Dejen Gebremeskel (keskellä) Daegun MM-kilpailuissa 2011. |  Dejen Gebremeskel (keskellä) Daegun MM-kilpailuissa 2011. |  Dejen Gebremeskel (keskellä) Daegun MM-kilpailuissa 2011. |  |
Maa:   Etiopia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | 5 000 metriä |  |
| MM-kilpailut  | MM-kilpailut  | MM-kilpailut  |  |
|  Pronssia | Daegu 2011 | 5 000 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Sopot 2014 | 3 000 metriä |  |
Dejen Gebremeskel (s. 24. marraskuuta 1989) on etiopialainen kestävyysjuoksija.
Gebremeskel sai hopeaa alle 20-vuotiaiden Afrikan-mestaruuskilpailujen 5 000 metrin juoksussa Ouagadougoussa 2007. Hän oli Edinburghin maastojuoksun MM-kilpailuissa 2008 poikien sarjassa 18:s. Joukkuekilpailussa Etiopia sijoittui toiseksi. Hän sai samana vuonna pronssia Bydgoszczin alle 20-vuotiaiden MM-kilpailujen 5 000 metrin juoksussa ajalla 13.11,97.
Gebremeskel sijoittui Dohan sisäratojen MM-kilpailuissa 2010 kymmenenneksi 3 000 metrin juoksussa.
Hän sai Daegun MM-kilpailuissa 2011 pronssia 5 000 metrillä ajalla 13.23,92. Istanbulin sisäratojen MM-kilpailuissa 2012 Gebremeskel oli viides 3 000 metrillä ajalla 7.42,60. Lontoon olympialaisissa 2012 hän voitti hopeaa 5 000 metrillä ajalla 13.41,98. Moskovan MM-kilpailuissa hän sijoittui 10 000 metrillä 16:nneksi. Hän sai 3 000 metrillä pronssia Sopotin MM-hallikilpailuissa 2014 ajalla 7.55,39.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 3 000 m | 7.45,9h+ | Tukholma | 6. elokuuta 2010 |
| 5 000 m | 12.46,81 | Saint-Denis | 6. heinäkuuta 2012 |
| 10 000 m | 26.51,02 | Sollentuna | 27. kesäkuuta 2013 |
| 5 km | 13.11 | Carlsbad | 3. huhtikuuta 2011 |
| 10 km | 27.45 | San Juan | 27. helmikuuta 2011 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 3 000 m | 7.34,14 | Tukholma | 23. helmikuuta 2012 |
| 5 000 m | 13.11,78 | Boston | 6. helmikuuta 2010 |
Domuztepe

Näkymä koillisesta alueelle, jossa muinainen Domuztepen kylä on sijainnut.
Domuztepe (turkkia, suomeksi 'sikakumpu') oli myöhäisen nuoremman kivikauden kylä Kahramanmaraşin maakunnassa eteläisessä Itä-Turkissa.
Asuinpaikka on ajoitettu vuosiin 6400-5450 eaa. ja se sijaitsee etelään Kahramanmaraşista. Pääosa paikan asutuksesta oli Halaf-kaudella, ja se toimi alueensa keskuksena. Domuztepen pinta-ala oli myöhäisellä Halaf-kaudella noin 20 ha.
Paikalta on löydetty muun muassa suuri hautakuoppa,johon on haudattu ensin eläinten, myöhemmin noin 40 ihmisen luut. Koska luut ovat erillisiä, niiden on päätelty kertovan jopa ihmissyönnistä. Lisäksi kuopasta on löydetty ruukunsirpaleita.[lähde? ]
Kaudet

A-1 myöhäinen Halaf
A-2 jälki-Halaf a 5800 ...
A-3 jälki-Halaf B ..5600 eaa
Don Hewitt

Donald S. ”Don” Hewitt (14. joulukuuta 1922 – 19. elokuuta 2009) oli yhdysvaltalainen kaapelitelevisioyhtiö CBS Newsin pitkäaikainen toimittaja ja tuottaja, joka käynnisti muun muassa yhä toimivan 60 Minutes -uutismakasiiniohjelman vuonna 1968. Hän opiskeli New Rochelle High Schoolissa ja New Yorkin yliopistossa.
Muita Hewittin luomia ohjelmia ovat muiden muassa CBS Evening News ja See It Now sekä maailman ensimmäinen televisioitu presidentinvaaliväittely  Richard Nixonin ja John F. Kennedyn välillä . Hänet palkittiin saavutuksistaan kahdeksan kertaa Emmy-palkinnolla ja hänelle myönnettiin Peabody-palkinto vuonna 1988.
Hewitt julkaisi omaelämäkertansa nimellä Tell Me a Story: Fifty Years and 60 Minutes in Television.
Aiheesta muualla

The Museum of Broadcast Communications: Hewitt, Don (Arkistoitu – Internet Archive) (englanniksi)
Drive My Car

Drive My Car tarkoittaa seuraavia:
Drive My Car, The Beatles -yhtyeen musiikkikappale vuodelta 1965
Drive My Car, Haruki Murakamin novelli kokoelmasta Miehiä ilman naisia (2014)
Drive My Car, Murakamin novelliin perustuva Ryusuke Hamaguchin ohjaama elokuva vuodelta 2021
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Drive My Car”, voi hakea sivunnimihaulla, laajalla sivunnimihaulla tai tekstihaulla.
Devonport

Devonport tarkoittaa seuraavia:
Devonport, Tasmania, Australia
Devonport, Plymouth, Devon, Englanti
HMNB Devonport, laivastotukikohta
Devonport, Auckland,  Uusi-Seelanti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Devonport”, voi hakea sivunnimihaulla, laajalla sivunnimihaulla tai tekstihaulla.
Don Imus

John Donald ”Don” Imus (23. heinäkuuta 1940 Riverside, Kalifornia, Yhdysvallat – 27. joulukuuta
2019) oli yhdysvaltalainen talk show -isäntä ja radiopersoona, joka työskenteli ABC:llä.
Imus aloitti radiouransa kalifornialaisilla paikallisradioasemilla. 1971 hän siirtyi WNBC:lle New Yorkiin ja sitä kautta alkoi saada kansallista huomiota. Syndikointiin hänen ohjelmansa pääsi CBS:n kautta vuonna  1993 ja lisäksi hänen radio-ohjelmansa oli kuultavissa samanaikaislähetyksenä televisiokanava MSNBC:llä. Radio Hall of Fameen Imus nimettiin vuonna 1989.
Vuonna 2007 CBS erotti Don Imusin, tämän käytettyä termiä nappy-headed hos Rutgersin yliopiston naisten koripallojoukkueen pelaajista.
Aiheesta muualla

Imus on the Air -ohjelman kotisivut
msnbc.com: Dom Imus
Somerset House

| Somerset House Somerset House |
| --- | --- |

Sijainti:  City of Westminster, Yhdistynyt kuningaskunta
Koordinaatit:  51°30′40″N 0°07′04″W﻿ / ﻿51.5111°N 0.1178°W﻿ / 51.5111; -0.1178
Rakennustyyppi:  Rakennus ja nähtävyys
Tyylisuunta:  Yrjöjen aikakauden arkkitehtuuri ja uusklassinen arkkitehtuuri
Suunnittelija:  William Chambers
Käyttäjä:  Courtauld Gallery (en) ja Royal Society of Literature
 fiSomerset House 
  
Somerset House on skotlantilaisen arkkitehdin William Chambersin suunnittelema uusklassinen rakennus Lontoon Westminsterissä, Strandin ja Thamesjoen välissä. Se toimi 1800- ja 1900-luvuilla useiden valtion virastojen sijaintipaikkana ja muutettiin vuonna 2000 julkiseksi taidekeskukseksi. Rakennuksen tiloihin on muuttanut yli sata kulttuurialan yritystä ja yhteisöä, joista suurimpia ovat Courtauld Gallery ja King’s College London. Suihkulähteillä koristellulla sisäpihalla järjestetään kesäisin konsertteja, elokuvanäytöksiä ja muita kulttuuritapahtumia ja talvisin sinne avataan luistinrata.
Rakennus on saanut nimensä Somersetin herttualta Edward Seymourilta, joka rakensi paikalle tudortyylisen palatsin 1550-luvulla. Palatsi toimi Stuartien aikakaudella kuningattarien residenssinä, mutta pääsi rapistumaan pahoin 1700-luvulla ja purettiin vuonna 1775 Chambersin rakennuksen tieltä.
Historia > Vanha Somerset House

Lordiprotektori ja Somersetin herttua Edward Seymour alkoi vuonna 1547 rakentaa Thamesjoen rannalle palatsia, jonka tieltä hän raivasi häikäilemättömästi useita rakennuksia. Herttua joutui kuitenkin kuninkaan epäsuosioon ja hänet teloitettiin Lontoon Towerissa tammikuussa 1552. Kuningashuone takavarikoi palatsin ja prinsessa Elisabet asui siellä vuosina 1553–1558 ennen nousuaan Englannin valtaistuimelle.
Stuartien aikakaudella Somerset House toimi kuningattaren residenssinä sopivan etäällä Whitehallin palatsissa asuneen kuninkaan valtapiiristä. Anna Tanskalaisen muutettua palatsiin 1603 sen nimeksi vaihdettiin Denmark House hänen syntyperänsä kunniaksi. Vuonna 1609 Anna pyysi arkkitehti Inigo Jonesia tekemään palatsiin parannuksia, joita jatkettiin seuraavat kymmenen vuotta kuningattaren kuolemaan asti.
Kaarle I:n noustua Englannin valtaistuimelle hänen vaimonsa Henrietta Maria muutti 1626 Denmark Houseen. Kuningatar oli harras katolinen ja pyysi Inigo Jonesia suunnittelemaan palatsiinsa katolisen kappelin, joka valmistui 1636. Englannin sisällissodan alkaessa 1642 kuningatar oli Hollannissa hakemassa rahoitusta miehensä poliittisille hankkeille. Parlamentaristit ottivat Denmark Housen haltuunsa kenraali Thomas Fairfaxin johdolla ja tekivät siitä sotajoukkojensa päämajan. Sisällissodan päätyttyä 1649 Kaarle mestattiin ja parlamentti yritti tuloksetta löytää palatsille uutta omistajaa.
Henrietta Maria muutti 1660 takaisin Denmark Houseen, kun hänen poikansa Kaarle II kruunattiin Englannin kuninkaaksi restauraation myötä. Vuonna 1665 Lontoossa puhkesi suuri ruttoepidemia, jota kuningataräiti pakeni Ranskaan, missä hän kuoli 1669. Kaarle II:n kuoltua 1685 hänen leskensä Katariina de Bragança muutti Denmark Houseen ja asui siellä ennen paluuta synnyinmaahansa Portugaliin 1693. Katariina oli viimeinen palatsissa asunut kuninkaallinen.
1700-luvulla Denmark Houseen majoitettiin hovin luona vierailevia vieraiden valtioiden edustajia ja sen tiloja käytettiin myös toimistoina, varastoina ja talleina. Vuonna 1775 hovi luopui Denmark Housen hallinnasta pyydettyään ensin parlamenttia siirtämään Buckinghamin palatsin kuningatar Charlotten nimiin. Kymmenien vuosien laiminlyönnin jälkeen palatsi oli huonossa kunnossa, jolloin parlamentti päätti purkaa sen ja rakentaa tilalle uuden rakennuksen.
Historia > Uusi Somerset House

Arkkitehti William Chambers palkattiin jo samana vuonna suunnittelemaan uusi Somerset House, johon sijoitettaisiin valtion virastoja ja akateemisia seuroja. Ensimmäisenä valmistui Strandin varrella sijaitseva pohjoissiipi, jonne Royal Academy of Arts muutti 1779. Seuraavana vuonna rakennuksessa aloittivat toimintansa myös luonnontieteitä edistävä Royal Society ja historiantutkimukseen keskittyvä Society of Antiquaries.
Vuonna 1786 vihittiin käyttöön sisäpihan etelälaidalla kohoava Embankment Building ja kaksi vuotta myöhemmin valmistuivat itä- ja länsisiivet. Vuonna 1789 Embankment Buildingin tilat jakoivat merivoimien laivastoesikunta Navy Board ja leimaveroista vastaava Stamp Office. Chambers jäi eläkkeelle 72-vuotiaana 1795, ja hänen paikkansa Somerset Housen arkkitehtinä otti James Wyatt. Somerset Housen vuosia jatkuneet rakennustyöt päättyivät lopulta 1801 kokonaiskustannusten kivuttua 462 323 puntaan.
Vuonna 1829 arkkitehti Robert Smirke palkattiin suunnittelemaan itäsiiven viereen King’s Collegea, joka valmistui 1835. Vuonna 1836 Somerset Housessa aloitti toimintansa Britannian väestörekisteri ja sitä seuraavana vuonna Royal Academy muutti pois rakennuksesta Burlington Houseen Piccadillyn varrella. Britannian eri veroviranomaiset yhdistettiin 1849 yhdeksi verohallinnoksi, joka jatkoi toimintaansa samoissa tiloissa vielä 150 vuoden ajan.
Vuonna 1856 valmistui arkkitehti James Pennethornen suunnittelema uusi siipi rakennuksen länsipuolelle. Seuraavana vuonna Royal Society muutti Burlington Houseen ja Society of Antiquaries seurasi sitä 17 vuotta myöhemmin. Somerset Housen ja Thamesin välistä kulkeva rantakatu Victoria Embankment valmistui 1870 erottaen rakennuksen ja joen toisistaan. Laivastoesikunta muutti pois eteläsiivestä 1873 ja verohallinto otti siltä vapautuneet tilat käyttöönsä.
Ennen toisen maailmansodan alkua verohallinto jätti väliaikaisesti Somerset Housen ja sen tilalle tuli armeijan huoltojoukoista vastaava ministeriö. Sodan jälkeen Alfred Richardson palkattiin kunnostamaan pommituksissa vaurioituneet Laivaston portaat (nykyiset Nelsonin portaat). Väestörekisteri muutti pois rakennuksesta 1970 pysyttyään samoissa tiloissa 134 vuotta. Pohjoissiiven tilat otti käyttönsä 1989 Courtauld Institute of Art ja sen hallinnoima taidegalleria.
Vuonna 1997 perustettiin Somerset House Trust -säätiö, jonka tehtävä on edistää Somerset Housen tilojen julkista käyttöä. Eteläsiiven edessä oleva tasanne, josta avautuu komea näköala Thamesjoelle, avattiin yleisölle vuosituhannen vaihteessa, sen pysyttyä suljettuna yli sadan vuoden ajan. Samana vuonna Somerset Housessa järjestettiin useita taidenäyttelyitä ja sisäpihalle avattiin ensimmäistä kertaa luistelurata. Verohallinto muutti viimeisenä valtion virastona pois rakennuksesta 2011.
Arkkitehtuuri > Vanha Somerset House

Alkuperäinen tudortyylinen palatsi oli Englannin ensimmäisiä renessanssikauden rakennuksia. Inigo Jones kunnosti ja uudisti sitä sekä Anna Tanskalaisen että Henrietta Marian pyynnöstä. Merkittävin Jonesin tekemä uudistus oli palatsiin vuonna 1636 lisätty katolinen kappeli, jossa Henrietta Maria saattoi harjoittaa uskontoaan.
Vuonna 1706 laaditun pohjapiirroksen perusteella tiedetään, että palatsiin kuului Strandin varrella sijainnut neliön muotoinen pääpiha, jota ympäröivät kuningattaren vastaanottotilat, vartiotuvat ja tallit. Pääpihan itäpuolella kaksi kerrosta alempana oli toinen neliöpiha, jota reunustivat kuningattaren ja hänen hovinsa jäsenten yksityisasunnot. Pihojen eteläpuolella oli kaksi neliön muotoista puutarhaa, joista avautui näköala Thamesjoelle.
Palatsista on säilynyt nykyaikaan vain muutama kappelissa ollut muistolaatta, joissa nimetään Henrietta Marian hovin jäseniä, muun muassa hänen henkilääkärinsä Blasius Nunus Manhans Luzitanus (k. 1673). Chambers asennutti laatat sisäpihan alapuoliseen holvikäytävään lähelle paikka, josta kappeli purettiin.